Lecyux-nneɣ ur llin ara d lḥekkam n ddin i geţwaxellaṣen ɣef wayen i xeddmen. Sean lealaqa iǧehden akk-d Yahwa yerna ţwaxtaṛen bac ad ksen tajmaet n Ṛebbi, am wid n lqern amezwaru. (Lecɣal 20:28) Ṭṭebbiqen ccuruṭ i d-iḥudd Wedlis Iqedsen, daymi i ssawḍen ad wellhen tajmaet w’a d-lhin yid-es. Acu kan, ur xeddmen ara ayagi “s tin n bessif, lameena seg wul, [yerna] mačči s ṭṭmee, lameena s leḥṛaṛa.” (1 Buṭrus 5:1-3) Acu i xeddmen ɣef lǧal-nneɣ?
Lehhun-d yid-neɣ yerna ţḥaraben fell-aneɣ. Lecyux ţwellihen tajmaet, ţḥaraben fell-as yerna ţeawanen-ţ akken aţ-ţeṭṭef di Yahwa. Imi ẓran belli d Ṛebbi i ten-iwekklen ɣef ccɣel-agi ameqran, ur ḥekkmen ara deg-neɣ; deg wemkan n waya, ţeawanen-aɣ akken a naf akteṛ n lehna d lfeṛḥ. (2 Ikurintiyen 1:24) Lecyux-agi ţnadin ad issinen mkul yiwen si tejmaet, am umeksa i d-ilehhun d yal tixsi seg wulli-ines.—Lemtul 27:23.
Ţwerrin-aɣ-d amek ara nexdem lebɣi n Ṛebbi. Mkul smana, lecyux sseddayen inejmueen bac ad sseǧhden liman-nneɣ. (Lecɣal 15:32) Irgazen-agi, yeţţaken mliḥ si tezmert-nsen, ţţilin daɣen d lemtul n leali deg uberreḥ. Ţberriḥen yid-neɣ yerna sselmaden-aɣ mkul ṣṣenf n ubecceṛ.
Sseǧhaden-aɣ. Lecyux ţmeslayen yid-neɣ di Tzeqqa n Tgelda yerna rezzun-d fell-aneɣ s axxam bac ad eiwnen mkul yiwen deg-neɣ akken ad yesseǧhed lealaqat-ines d Yahwa. Xeddmen aya bac a ɣ-eiwnen w’a ɣ-d-fken afud s Wedlis Iqedsen.—Yeequb 5:14, 15.
Ţ-ţideţ, lecyux qeddcen di tejmaet. Lameena, amur ameqran seg-sen sean daɣen lxedma yerna ilaq-asen a d-lhin ţ-ţwaculin-nsen; annect-a yeṭṭalab-asen-d xilla n lweqt. Atmaten-agi “iqeddcen” s leetab uklalen a ten-nqader.—1 Itisalunikiyen 5:12, 13.
kab_Latn kab_Latn kab_Latn kab_Latn kab_Latn